EkBass/fiwiki-20250220-pages-articles huggingface dataset:
Clarium Capital Management

Clarium Capital Management on yhdysvaltalainen hedgerahasto, jonka päätoimipaikka on San Franciscossa, Kaliforniassa. Yrityksellä on sivutoimipaikka myös New Yorkissa. Clariumin perustaja Peter Thiel oli myös PayPalin perustajia, sekä ensimmäisiä Facebookiin sijoittaneita. Hänet arvioitiin vuonna 2008 377. rikkaimmaksi amerikkalaiseksi. Sittemmin hän on tipahtanut Forbes 400 -listalta. Clarium Capital Management hallinnoi noin 1,5 miljardin dollarin sijoitusomaisuutta. Kesällä 2008 sillä oli hallinnassaan jopa 7,8 miljardin dollarin edestä sijoituksia. ==Lähteet== ==Aiheesta muualla== *Yrityksen nettisivut *Yrityksen profiili LinkedInissä Luokka:Yhdysvaltalaiset finanssipalveluyhtiöt
Fort Kaministiquia

Fort Kaministiquia () oli vuonna 1717 rakennettu linnoitus ja turkiskauppa- asema Ontarion provinssin luoteisosassa, Kanadassa. Linnoituksen rakennutti Kaministiquiajoen suulle ranskalainen Zacharie Robutel, sieur de la Noue. Linnoitus oli ensimmäinen eurooppalaisten tukikohta alueella ja muodostui tärkeäksi etapiksi tutkimusmatkoilla läntiseen erämaahan (nykyinen läntinen Kanada). Matkat pidemmälle länteen ja varsinkin vesireitin etsiminen Tyynellemerelle saivat alkunsa, kun Pierre La Vérendryestä tuli linnoituksen komentaja vuonna 1728. Hän aloitti oman tutkimusretkensä vuonna 1731. Vérendryen alaiset rakensivat useita pienempiä linnoituksia tukikohdiksi vesireittien varsille, Fort Rougen, Forts La Reinen, Bourbonin, Dauphinin ja Paskoyacin. Fort Kaministiquia säilyi kuitenkin tärkeänä tukikohtana monelle länteen suuntautuvalle tutkimusmatkalle. Britannialaisten valloitettua suuren osan Uutta Ranskaa linnoitus hylättiin joskus vuosien 1758–1760 aikana. Linnoituksen rauniot jäivät 1880-luvulla Canadian Pacific Railway -rautatien ja hiilivuorten alle. Kopio linnoituksesta on rakennettu Fort William Historical Park -puistoon, jonkin matkaan Kaministiquiajoen ylavirtaan alkuperäisestä sijainnista. == Lähteet == Luokka:Ontario Luokka:Kanadan linnoitukset
Bread

thumb|David Gates ja Bread 1973. Bread on yhdysvaltalainen soft rock -yhtye, joka perustettiin Los Angelesissa 1969.Bread , Baker’s [sic!] Biographical Dictionary of Musicians, The Gale Group 2001. Vaatii HighBeam-tilauksen. Viitattu 9.12.2015. Kappale "Make It With You" sijoittui ensimmäiseksi Billboard-listalla 1970. Vuonna 1971 "If" oli hitti kaikkialla maailmassa. Yhtye päätettiin lopettaa vuonna 1978, mutta koottiin uudelleen vuosiksi 1996 –1997. Yhtyeen johtaja on David Gates. Yhtyeen materiaalia sävelsivät David Gates, Robb Royer ja James (Jimmy) Griffin. Heistä Gates sävelsi yhtyeen tunnetuimmat laulut. Yhtyeen tyyli on melodinen, toisinaan kevyesti orkesteroitu soft-rock. Bread-yhtyeen alku oli The Pleasure Fair -niminen yhtye, jossa soittivat Los Angelesissa jo nimeä saaneet muusikot. James Griffin ja Robb Royer olivat kirjoittaneet Oscarilla palkitun laulun “For All We Know” Cy Howardin elokuvaan Rakastajia ja muita veijareita, ja Royer oli vuonna 1967 levyttänyt Reprise Recordsille albumin, jonka oli tuottanut David Gates. Kun Gates päätti liittyä Griffinin ja Royerin yhtyeeseen, sen nimeksi otettiin Bread. Ensialbumi ei päässyt Top 100 -listalle, mutta trio ei luovuttanut vaan vahvisti kokoonpanoaan rumpali Mike Bottsilla. Toinen albumi On the Waters tuotti ykköseksi nousseen hitin ”Make It with You”. Bread alkoi saada yhä suurempaa suosiota hitailla, pehmeillä kappaleillaan kuten “If”, joka nousi listoilla neljännelle tilalle 1971 ja saavutti suurta suosiota paitsi häämusiikkina myös muun muassa Frank Sinatra ja Johnny Mathisin versiomana. Sitä seurasivat ”It Don’t Matter to Me” (1970) ja ”Baby I’m-a Want You” (kultalevy 1971). Robb Royer jätti Breadin vuonna 1971 ja ryhtyi elokuvakäsikirjoittajaksi. Hänen tilalleen otettiin monipuolinen muusikko Larry Knechtel, joka tunnettiin muun muassa Simon & Garfunkelin jättihitin ”Bridge over Troubled Water” pianistina. Breadin hittiputki jatkui: “Everything I Own” (sija 5, 1972), “Diary” (sija 15, 1972), “The Guitar Man” (sija 11, 1972), “Sweet Surrender” (sija 15, 1972) ja “Aubrey” (sija 15, 1973). Vähitellen Griffinin ja Gatesin välit huononivat ja yhtye hajosi. Gates ryhtyi sooloartistiksi ja sai jonkin verran menestystä laululla “Never Let Her Go” (1975), mutta Bread laitettiin uudelleen kokoon 1976, tuloksena sijalle yhdeksän noussut ”Lost without Your Love” Pian rumpali Botts kuitenkin lähti Linda Ronstadtin taustayhtyeeseen ja Bread hajosi taas. Vuonna 1997 se koottiin uudelleen vuoden kestänyttä 25-vuotiskiertuetta varten. ==Jäsenet== *David Gates laulu, kitara, basso, kosketinsoittimet, jousisoittimet *James Griffin laulu, kitara, kosketinsoittimet *Robb Royer basso, kitara, kosketinsoittimet, huilu, laulu *Mike Botts rummut *Larry Knechtel basso, kitara, kosketinsoittimet. Hän korvasi Royerin 1971. ==Albumit== *Bread (1969) *On The Waters (1970) *Manna (1971) *Baby I'm-A Want You (1972) *Guitar Man (1972) *The Best Of Bread (1973) *The Best Of Bread Vol.2 (1974) *Lost Without Your Love (1977) ==Lähteet== Luokka:1970-luvun yhtyeet ja sooloartistit Luokka:Yhdysvaltalaiset rockyhtyeet
Yhteishyödyke

Yhteishyödykkeet ovat omaisuutta, esimerkiksi luonnonvaroja, jotka eivät ole kenenkään omistuksessa.Reclaiming the Commons, David Bollier, Boston Review, 2003 Niitä ovat esimerkiksi ilma ja valtameret. Käsite yhteishyödyke, res communes, on peräisin antiikin Roomasta, jossa omaisuus jaoteltiin kolmeen osaan. Kaksi muuta olivat yksityinen eli res privatae ja valtiollinen eli res publicae.'The Commons', Free Software Magazine Alan tutkijoihin kuuluu Nobelin taloustieteen palkinnon vuonna 2009 saanut Elinor Ostrom. ==Katso myös== *Yhteismaan ongelma == Lähteet == ==Aiheesta muualla== *Liisa Uusitalo, Kuluttajan ympäristöä koskevat valinnat: Yhteishyödykkeiden ja markkinahyödykkeiden erot Luokka:Luonnonvarat Luokka:Taloustiede en:The commons es:Los comunes
Ikarus E94

Ikarus E94 on unkarilainen linja-auton korimalli, jota valmistettiin vuosina 1994–2006. Vuonna 2002 korimallia uudistettiin ja siitä eteenpäin sitä myytiin nimellä Ikarus E94F. Molempia korimalleja toimitettiin runsaasti Suomeen pääasiassa Volvon ja Scanian alustoille. Bussimallia oli paljon varsinkin Helsingissä ja Turussa. HSL:n alueella Ikaruksia ovat käyttäneet Helsingin Bussiliikenne, Transdev, Nobina, Westendin Linja, Metsälän Linja, Andersson ja Etelä-Suomen Linjaliikenne. Keväällä 2018 HSL:n alueella Helsingin Bussiliikenne oli ainoa Ikarus E94:n käyttäjä yhdellä autolla, numero 411. Se aiottiin poistaa liikenteestä kesäliikenteen 2020 alussa, mutta koronapandemian vuoksi tämä tapahtui jo saman vuoden huhtikuussa. Tampereella TKL:n kalustoon kuului myös yksi Ikarus E94F, numero 17. Nämä olivat viimeiset Suomessa linjalla olleet autot. Näitä Ikarus E94-sarjan autoja ei nykyään ole ulkomaillakaan juurikaan liikenteessä, sillä autoja valmistettiin viimeksi lähes 20 vuotta sitten. Yleisesti ottaen tämä on todella pitkä ikä linja- autokalustolle. Joitain autoja on museoitu, näihin kuuluu myös Helsingin Bussiliikenne 411. ==Lähteet== * Bussipysäkki - Ikarus E94 * Bussipysäkki - Ikarus E94 (uudistettu) * Bussipysäkki - Ikarus E94 (teli) === Viitteet === == Aiheesta muualla == Luokka:Linja-autot
Carrus City L

thumb|Carrus City L Carrus City L (Carrus 204 L) on Carruksen vuosina 1992–2001 valmistama kaupunkibussin korimalli. Bussi oli tyypiltään etumatala, eli keskiosaan asti lattia on matala, ja takaosaa kohti se nousee. Carrus City L -busseista kaikki ovat nykyään poistettu käytöstä ja korvattu uudemmilla busseilla. Bussia valmistettiin Carruksen tehtaalla Vantaalla sekä Volvon tehtaalla Puolan Wroclawissa. Etenkin HSL-alueella se oli pitkään yleinen bussityyppi. Carrus City L:n valmistuksen päätyttyä Puolassa ja Ruotsissa valmistettiin vuosina 2003–2005 sen lähes identtistä seuraajaa nimellä Volvo City L. ==Lähteet== * Bussipysäkki – Carrus City L City L
HMS Chatham (1911)

HMS Chatham oli Britannian kuninkaallisen laivaston Chatham-luokan kevyt risteilijä, joka palveli ensimmäisessä maailmansodassa. == Valmistus == Alus tilattiin 1911 Chathamin telakalta, missä köli laskettiin 3. tammikuuta 1911. Alus laskettiin vesille vielä samana vuonna 9. marraskuuta ja valmistui joulukuussa 1912.Gardiner, s. 53. == Palvelus == Palvelukseen otettaessa alus liitettiin Välimeren-laivaston 2. taistelulaivueeseen, josta se siirrettiin 1. kevyt risteilijälaivueeseen heinäkuussa 1913. Alus oli 1913–1914 Välimerellä 2. kevyt risteilijälaivueessa, jonka mukana se etsi 1914 Turkkiin matkanneita Saksan keisarikunnan laivaston risteilijöitä SMS Goebeniä ja SMS Breslauta. Alus siirrettiin laivueen mukana vielä vuoden 1914 aikana Punaisellemerelle.Gardiner, s. 54. Marraskuussa 1914 alus määrättiin osallistumaan SMS Königsbergin etsintään. Alus palasi toukokuussa 1915 Välimerelle osallistuakseen Gallipolin taistelun tukemiseen. Alus sijoitettiin Suvlanlahdelle, jossa se oli maihinnousulaivaston komentajan kontra-amiraali John de Robeckin lippulaivana. Alus palasi 1916 Britteinsaarille, jossa se liitettiin Suuren laivaston 3. risteilijäviirikköön. Alus osui 26. toukokuuta miinaan, minkä seurauksena se siirrettiin telakalle korjattavaksi. Alus lainattiin vuonna 1920 Uuden-Seelannin laivastolle ja se myytiin romutettavaksi 13. heinäkuuta 1926 Wardille Pembrokeen. ==Lähteet== * * === Viitteet === Luokka:Kuninkaallisen laivaston Town-luokan risteilijät (1910) Luokka:Uuden-Seelannin laivaston Town-luokan risteilijät (1910) Luokka:Chathamin telakan valmistamat alukset Luokka:Yhdistyneen kuningaskunnan ensimmäisen maailmansodan risteilijät
Maatalousoikeus

Maatalousoikeus eli agraarioikeus on oikeudenala, jonka piiriin kuuluvat maatilaa tuotannollisena yksikkönä, maataloutta taloudellisena toimintana ja valtakunnallista maatalouden ohjaamista koskevat oikeussäännöt ja tutkimus. Se on osa maaseudun elinoloja sääntelevää maaseutuoikeutta. Maatalousoikeuden rajat ovat liukuvia, sillä se on tiettyyn teemaan perustuva oikeudenala, jonka rajoja ei määritä perinteinen oikeusalajaottelu. Alan tutkimuksessa tarkastelun lähtökohtana on maataloudellinen yritystoiminta.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa II palstat 328–338. Maatalousoikeuden piiriin kuuluvat maatalouteen liittyvät normistot, joita ei voi luontevasti liittää mihinkään muuhun oikeudenalaan. Keskeiset säännökset liittyvät maatalouden tuotannonohjaukseen. Maataloudelliseen yritystoimintaan liittyy kuitenkin monia normistoja, jotka kuuluvat muiden oikeudenalojen piiriin. Kiinteistönmuodostamisoikeus on maa- ja vesioikeuden osa-alue, maatilaperimys kuuluu perintöoikeuteen, maatalousmaan vuokra esineoikeuteen, maatalousyrittäjien eläkkeet sosiaalioikeuteen, maatilaverotus vero-oikeuteen, kasvinjalostus immateriaalioikeuteen ja ympäristönsuojelu ympäristöoikeuteen. Maatalousoikeudellinen tutkimus on osa oikeustieteellistä tutkimusta, mutta siinä oikeuspoliittinen näkökulma on tavallista enemmin esillä. Toisaalta tulkintajuridiikalla on vähäisempi merkitys kuin muussa oikeustieteellisessä tutkimuksessa. Maatalousoikeudella on oma käsitteistönsä ja se käyttää aputieteenä maatalous- ja metsätieteitä. ==Lähteet== Luokka:Oikeustiede Luokka:Suomen maatalous
Taija

Taija on suomalainen naisen etunimi, muunnos nimestä Taina. Nimi Taija on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 2 071 henkilölle. Taija viettää nimipäivää 13. lokakuuta yhdessä Tainan ja Tanjan kanssa. ==Tunnettuja Taijoja== * Taija Tikka (s. 1998), lentopalloilija * Taija Tuominen (s. 1962), kirjailija ja luovan kirjoittamisen opettaja ==Lähteet== luokka:Etunimet
Oikeuden ja sukupuolen tutkimus

Oikeuden ja sukupuolen tutkimushttp://www.helsinki.fi/oikeustiede/oppiaineet/naisoikeus/index.htm (myös naisoikeus) on oikeustieteellisen tutkimuksen ala, joka tarkastelee oikeutta sukupuolentutkimuksen näkökulmasta. Se ei ole oikeudenala, kuten vaikkapa lapsioikeus. Oikeuden ja sukupuolen tutkimukselle tärkeitä kysymyksiä on kaikilla oikeudellisen sääntelyn alueilla, koska oikeudellinen systematiikka on syntynyt yhteiskunnassa, jossa vallitsi avoin sukupuolisyrjintä. Pohjoismaissa oikeuden ja sukupuolen tutkimus sisältää naisten ja oikeuden keskinäisen suhteen tutkimuksen lisäksi sukupuolijärjestelmän tutkimuksen.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa III palstat 365–371. Suomessa oikeuden ja sukupuolen tutkimuksen osa-alueita ovat * ihmis- ja perusoikeuksien tutkimus * kollektiivisten oikeuksien tutkimus * naisen ruumiillisuuden tutkimus * oikeushistoriallinen tutkimus * oikeustieteen käsitteistön tutkimus * perheoikeudellinen tutkimus * tasa-arvotutkimus * työ- ja sosiaalioikeudellinen tutkimus. Alan vanhempi nimitys, naisoikeus, johtuu suoraan ruotsin (kvinnorätt), norjan (kvinnerett) ja tanskan (kvinderet) esimerkeistä. Oslon yliopistossa naisoikeuden opetus alkoi 1974 ja Helsingin yliopistossa 1990-luvun alussa. Naisoikeudella ei ole täsmällistä vastinetta Englannissa ja Yhdysvalloissa. Yksi vastine on women and law, mutta senkin sisältö poikkeaa naisoikeudesta. Tavallisesti naisoikeus käännetään women's legal studies. Nimitys feministinen oikeustutkimus (feminist legal studies) viittaa tutkimukseen, joka liittyy feministiseen naisliikkeeseen. Gender studies in law viittaa sosiaaliseen sukupuoleen liittyvään oikeudelliseen tutkimukseen. ==Lähteet== Luokka:Oikeuden yleistieteet Luokka:Sukupuolentutkimus
Jefferson

Jefferson voi tarkoittaa ainakin seuraavia: == Henkilöitä == === Sukunimenä === * Arthur Jefferson eli Stan Laurel (1890–1965), brittiläinen näyttelijä ja koomikko, joka tunnetaan erityisesti Ohukaisen roolista * Blind Lemon Jefferson (1893–1929), yhdysvaltalainen blues-kitaristi ja laulaja * Brandon Jefferson (s. 1991), yhdysvaltalainen koripalloilija * Herbert Jefferson Jr. (s. 1946), yhdysvaltalainen näyttelijä. * Justin Jefferson (s. 1999), yhdysvaltalainen amerikkalaisen jalkapallon pelaaja. * Marshall Jefferson (s. 1959), yhdysvaltalainen musiikkituottaja * Martha Jefferson (1748−1782), Yhdysvaltain presidentti Thomas Jeffersonin puoliso 1772−1782 * Martha Jefferson Randolph (1772–1836), Yhdysvaltain presidentti Thomas Jeffersonin tytär * Melissa Jefferson (s. 2001), yhdysvaltalainen pikajuoksija * Richard Jefferson (s. 1980), yhdysvaltalainen koripalloilija * Thomas Jefferson (1743–1826), Yhdysvaltojen presidentti 1801–1809, itsenäisyysjulistuksen laatija * Thomas Jefferson (s. 1962), yhdysvaltalainen pikajuoksija === Etunimenä === * Jefferson Vieira de Cruz (s. 1981), brasilialainen jalkapalloilija * Jefferson Davis (1808–1889), Konfederaation presidentti Yhdysvaltain sisällissodan aikana 1861–1865 * Jefferson Davis (1862–1913), Arkansasin kuvernööri 1901–1907 * Jefferson Farfán (s. 1984), perulainen jalkapalloilija * Jefferson Lerma (s. 1994), kolumbialainen jalkapalloilija * Jefferson Montero (s. 1989), ecuadorilainen jalkapalloilija * Jefferson Nascimento (s. 1988), brasilialainen jalkapalloilija * Jefferson de Oliveira Galvão (s. 1983), brasilialainen jalkapallomaalivahti * Jefferson Pérez (s. 1974), ecuadorilainen kilpakävelijä * Jefferson Tabinas (s. 1998), filippiiniläinen jalkapalloilija == Paikannimenä == * Jefferson City, Missourin osavaltion pääkaupunki * Jefferson, joki Montanassa * Jeffersonin piirikunta (Jefferson County), usean Yhdysvaltojen piirikunnan nimi * Mount Jefferson, vuori Oregonissa == Muita merkityksiä == * Jefferson, William Faulknerin tuotannossa esiintyvän kuvitteellisen Yoknapatawphan piirikunnan niin ikään kuvitteellinen pääkaupunki Mississippin osavaltiossa Yhdysvalloissa * Jeffersonit, yhdysvaltalainen tilannekomediasarja * Jefferson Airplane, yhdysvaltalainen rockyhtye * Jefferson Blues Magazine, ruotsalainen blues- musiikkilehti * Jefferson Starship, yhdysvaltalainen rock-yhtye. Luokka:Luettelot henkilöistä sukunimen mukaan
Ookkonä huudeilt?!

Ookkonä huudeilt?! on rap-artisti Laviksen joulukuussa 2009 julkaistu studioalbumi. Sen julkaisi Skill Street Entertainment ja sen on tuottanut Kfied. Albumista on myös julkaistu instrumentaaliversio nimellä Instruja huudeilt?!. Levy sisältää bonusraitoina Kfiedin remixit Laviksen aiemmista raidoista "Jos sä pidät sitä enkelin" albumilta Lyrikaalinen Bagebooli ja "Chubby Chaserz Anthem" levyltä Gorgonzola Flow. Levystä oli myös saatavilla digiversio Laviksen Bandcamp-sivulla, joka sisälsi ylimääräisen bonusraidan "Mulkkua huuleen", joka julkaistiin aiemmin "maistiaisena" levystä YouTube- videopalvelussa. Kappaleella on sama tausta levyn avausraidan kanssa, mutta eri sanoituksilla. == Kappaleet == # # # # # # # (Bandcampissa ja Spotifyssä nimellä "Perhetuttu") # # # # # # # # ;Bonusraidat 16. 17. ;Bandcamp-version bonusraita 18. Luokka:Laviksen albumit Luokka:Vuoden 2009 albumit
Talouspoliittinen lainsäädäntö

Talouspoliittinen lainsäädäntö on lainsäädäntöä, jonka tarkoituksena on vaikuttaa välittömästi yritysten toimintaan ja käyttäytymiseen. Sen osa- alueita ovat aluepoliittinen lainsäädäntö, yritystukia koskeva lainsäädäntö ja taloudelliset valtuuslait, joiden piiriin kuuluvat hintavalvonta, suhdannetalletukset, ulkomaankaupan määrälliset rajoitukset ja vientimaksut. Laajasti ymmärrettyyn talouspoliittiseen lainsäädäntöön eli talouspolitiikan keinovalikoimaan luettavaan lainsäädäntöön kuuluu muun muassa verolainsäädäntö, vaikka sen päätarkoitus on varojen kerääminen valtiolle ja kunnille. Talouspoliittiseen lainsäädäntöön ei lueta kilpailunrajoituslakia eikä muutakaan lainsäädäntöä, jonka tarkoituksena on vaikuttaa markkinatilanteesta riippuvaan päätöksentekoon yrityksissä.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 822–823. ==Lähteet== Luokka:Oikeustiede
Monroe

Monroe tarkoittaa ainakin seuraavia: == Henkilöitä == === Monroe sukunimenä === * Bill Monroe (1911–1996), yhdysvaltalainen country- ja bluegrass-muusikko * Burt Leavelle Monroe Jr. (1930–1994), yhdysvaltalainen lintutieteilijä * David Monroe (s. 1941), kanadalainen katolinen piispa * Earl Monroe (s. 1944), yhdysvaltalainen koripalloilija * Elizabeth Monroe (1768–1830), Yhdysvaltain presidentti James Monroen puoliso * Greg Monroe (s. 1990), yhdysvaltalainen koripalloilija * Jack Monroe (s. 1988), brittiläinen ruokakirjailija, toimittaja ja köyhyysaktivisti * James Monroe (1758–1831), Yhdysvaltojen presidentti 1817–1825; hänen mukaansa sai nimensä Monroen oppi * Jessica Monroe (s. 1966), kanadalainen soutaja * Maika Monroe (s. 1993), yhdysvaltalainen näyttelijä * Vladislav Mamyshev-Monroe, Vlad Monroe (1969–2013), venäläinen taiteilija === Monroe taiteilijanimen osana === * Jayy Von Monroe (oik. Jeremy Brian Griffis), yhdysvaltalainen elektronisen musiikin artisti * Lahna Monroe (oik. Dyanne Thorne, 1932-2020), yhdysvaltalainen näyttelijä ja alastonmalli * LoLa Monroe (oik. Fershgenet Melaku, s. 1986), yhdysvaltalainen hip hop -artisti, malli ja näyttelijä * Marilyn Monroe (oik. Norma Jeane Mortenson, 1926–1962), yhdysvaltalainen näyttelijä, laulaja ja malli * Michael Monroe (oik. Matti Fagerholm, s. 1962), suomalainen rock- muusikko === Kuvitteellisia henkilöitä === * Marvin Monroe, radiojuontaja ja psykiatri televisiosarjassa Simpsonit == Paikkoja == * Monroe, paikkakunta Georgiassa, Yhdysvalloissa * Monroe, paikkakunta Louisianassa, Yhdysvalloissa * Monroe, paikkakunta Michiganissa, Yhdysvalloissa * Monroen piirikunta, piirikunta Floridassa, Yhdysvalloissa * Monroen piirikunta, piirikunta Michiganissa, Yhdysvalloissa * Monroen piirikunta, piirikunta New Yorkin osavaltiossa, Yhdysvalloissa * Monroen piirikunta, piirikunta Ohiossa, Yhdysvalloissa == Muuta == * Monroe, iskunvaimenninmerkki * Monroe, tamperelainen elokuvakerho ja sen jäsenlehti
Hanna Cederholm

Hanna Charlotta Maria Cederholm (7. heinäkuuta 1869 Kirkkonummi – 5. toukokuuta 1942 Helsinki) oli suomenruotsalainen piirustuksenopettaja, taiteilija ja kirjailija.Päivästä päivään. 70 v. täyttää tänään..., Helsingin Sanomat, 07.07.1939, nro 178, s. 6, Kansalliskirjaston digitaaliset aineistot. Viitattu 06.07.2024 Hanna Cederholmin vanhemmat olivat senaattori Carl Sederholm, aateloituna Cederholm ja Elisifin, o.s. Nymander. Hän kävi Taideyhdistyksen ja Taideteollisuusyhdistyksen kouluja, suoritti piirustuksenopettajatutkinnon Helsingin yliopistossa 1904 ja teki opintomatkan Tukholmaan. Cederholm toimi piirustuksenopettajana Helsingin ruotsalaisessa tyttölyseossa (Svenska flicklyceet i Helsingfors) 1905–1936 ja oli koulun vararehtorina 1924–1930. Cederholm oli Piirustuksenopettajain yhdistyksen varapuheenjohtajana useita vuosia. Hän kirjoitti romaanin Ilse Benzig, novellikokoelman, runoja ja satukirjoja sekä kuvitti myös ne itse. Hänen pitkäaikainen elinkumppaninsa oli Suomen ensimmäinen lääketieteestä ja kirurgiasta tohtoriksi väitellyt nainen, lääkäri Karolina Eskelin (1867–1936).Naisten aika: Valkoinen varis ja muita oppineita naisia, Gaudeamus Helsinki University Press, 2015, Osio: III Opiskelijatytöistä vaikuttajanaisia - Tohtori Karolina Eskelin, kirjoittaja Heini Hakosalo == Teoksia == * Albert Edelfelt : föredrag hållet i Svenska Fruntimmersskolan den 22 maj 1910. Helsingfors 1910 * Sagor och berättelser. Öflund & Pettersson, Helsingfors 1910, uusi faksimilepainos Lasipalatsi, Helsinki 1999 (suom. Helmi Nylander nimellä Valikoima satuja, WSOY 1916) * Astralis : sagor och fantasier. Söderström, Helsingfors 1913 * Ilse Benzig. Schildt, Borgå 1916 * Drömresan : med ord och rim, berättad i bilder av A. Paischeff. Taru, Helsingfors 1920 * Gyllenskir : en sagobok om prinsessor och annat folk. Schildt, Helsingfors 1920 (suomeksi nimellä Kultahuntu : satuja prinsessoista ja muista olennoista, WSOY 1922) * Vi människor : episoder. Schildt, Helsingfors 1921 * Hopsadurre som Robinson Crusoe : Efter det engelska originalet. Barnens sagoskatt 6. Helsingfors 1927 * Dikter. Tekijä, Kuggom 1940 == Lähteet == * === Viitteet === Luokka:Suomenruotsalaiset kirjailijat Luokka:Suomalaiset opettajat Luokka:Vuonna 1869 syntyneet Luokka:Vuonna 1942 kuolleet
Ghetto Fabolous

Ghetto Fabolous on rap-artisti Fabolouksen ensimmäinen studioalbumi. Albumi julkaistiin 11. syyskuuta 2001 Elektra Recordsin kautta. == Taustatietoa == Ilmestymisviikollaan albumi sijoittui Billboard 200 -listan 4. sijalle 143 180 kappaleen viikkomyynnillään. Vuonna 2003 albumia oltiin myyty 1,05 miljoonaa kappaletta, joten se ylitti platinarajan. == Kappaleet == #"Click and Spark" (Fabolous, DJ Clue, DURO) \- 2:04 #"Keepin' It Gangsta" (Fabolous, DJ Clue, DURO) \- 4:07 #"Young'n (Holla Back)" (Fabolous, Pharrell Williams, Chad Hugo) \- 3:26 #"Get Right" (Fabolous, Rockwilder) \- 4:35 #"Ride for This" (feat. Ja Rule) (Fabolous, DJ Clue, DURO) \- 3:18 #"One Day" (Fabolous, Omen) \- 4:38 #"Trade It All" (feat. Jagged Edge) (Fabolous, Bryan Casey, DJ Clue, DURO) \- 5:19 #"Right Now & Later On" (Fabolous, Timbaland) \- 4:00 #"Take You Home" (feat. Lil' Mo) (Fabolous, DJ Clue, DURO) \- 3:58 #"Get Smart" (Fabolous, Red Spyda) \- 3:45 #"Can't Deny It" (feat. Nate Dogg) (Fabolous, Nate Dogg, Rick Rock) \- 5:06 #"Ma' Be Easy" (Fabolous, Just Blaze) \- 3:45 #"We Don't Give A" (Fabolous, Armando Colon) \- 3:17 #"The Bad Guy" (feat. Pain in da Ass) (Fabolous, MONO, DJ Envy) \- 3:00 #"Gotta Be Thug" (Fabolous, DJ Clue, DURO) \- 3:58 #"If They Want It" (**uncredited**) \- 4:36 #"F.A.B.O.L.O.U.S." (**uncredited**) \- 3:38 == Listasijoitukset == Lista (2001) Sija U.S. Billboard 200 4 U.S. Billboard Top R&B;/Hip Hop Albums 2 == Singlet == Vuosi Single Billboard Hot 100 Hot R&B;/Hip-Hop Songs Hot Rap Tracks Rhythmic Top 40 Top 40 Tracks 2001 "Can't Deny It" (feat. Nate Dogg) 25 13 11 5 38 2001 "Young'n (Holla Back)" 33 17 8 9 32 Luokka:Vuoden 2001 albumit Luokka:Vuoden 2001 esikoisalbumit Luokka:Fabolouksen albumit Luokka:Timbalandin tuottamat albumit
Street Dreams

Street Dreams on rap-artisti Fabolouksen toinen studioalbumi. Albumi julkaistiin maaliskuussa 2003. == Taustatietoa == Albumi sijoittui Billboard 200 -listan 3. sijalle ilmestymisviikollaan 185 000 kappaleen viikkomyynnillään. Myös Top R&B;/Hip Hop Albums-listalla sijoitus oli 3. sija. == Kappaleet == # Kappale Sanoittaja(t) Tuottaja(t) Vierailija(t) Aika 1 "Intro" DJ Clue 0:17 2 "Not Give a Fuck" J. Jackson, R. Rock Rick Rock 3:18 3 "Damn" J. Jackson, S. Barnes, J.C. Olivier Trackmasters 3:24 4 "Call Me" J. Jackson, S. Barnes, J.C. Olivier, D. Myers Trackmasters 3:44 5 "Can't Let You Go" J. Jackson, C. Loving, J. Smith Just Blaze Lil' Mo & Mike Shorey 3:43 6 "Bad Bitch" J. Jackson, L. Gates Precision 3:37 7 "Why Wouldn't I" J. Jackson, P. Cain, S. Brown Omen Paul Cain 4:58 8 "Up On Things" J. Jackson, E. Shaw, K. Ifill DJ Clue, DURO Snoop Dogg 3:42 9 "Sickalicious" J. Jackson, M. Elliott, C. Elliot Chad Elliott Missy Elliott 4:03 10 "This Is My Party" J. Jackson, T. Green, L. Gaye Linx, Mr. Fingaz 4:32 11 "Into You" J. Jackson, E. Shaw, K. Ifill DJ Clue, DURO Ashanti 4:34 12 "Change You or Change Me" J. Jackson, S. Brown Omen 4:31 13 "Respect" J. Jackson, L. Reeves LZ 4:09 14 "Forgive Me Father" J. Jackson, L. Gaye Linx, Mr. Fingaz 4:20 15 "Never Duplicated" J. Jackson, K. Wilkins, G. Harmon Madd Phunk 4:00 16 "My Life" J. Jackson, K. West Kanye West Mary J. Blige 4:24 17 "Throw Back" J. Jackson, E. Shaw, K. Ifill DJ Clue, DURO 3:45 18 "Keepin' It Gangsta (Remix)" J. Jackson, J. Grinnage, E. Murray, D. Styles, J. Phillips DJ Clue, DURO Styles P, Jadakiss, M.O.P. & Paul Cain 5:09 19 "Trade It All (Part 2)" J. Jackson, B. Casey, C. Hawkins, E. Shaw, K. Ifill DJ Clue, DURO Diddy & Jagged Edge 4:34 20 "Into You (Remix)" J. Jackson, E. Shaw, K. Ifill DJ Clue, DURO Tamia 4:54 == Singlet == * "This Is My Party" (8. lokakuuta 2002) * "Can't Let You Go" (27. toukokuuta 2003) * "Into You" (15. heinäkuuta 2003) == Listasijoitukset == Lista (2003) Sija U.S. Billboard 200 3 U.S. Billboard Top R&B;/Hip Hop Albums 3 Luokka:Fabolouksen albumit Luokka:Vuoden 2003 albumit
Jonas Johansson (jääkiekkoilija, 1984)

Jonas Johansson (s. 18. maaliskuuta 1984 Jönköping) on ruotsalainen entinen jääkiekkoilija, pelipaikaltaan oikea laitahyökkääjä. Johansson voitti urallaan Ruotsin- ja AHL:n mestaruuden. Valtaosan urastaan hän vietti kierrellen eri seuroissa eri puolilla Eurooppaa. ==Pelaajaura== Johansson aloitti uransa HV71:ssä, jossa pelasi myös ensimmäisen ottelunsa miesten sarjoissa, kun hän pelasi kaudella 2001–2002 viisi ottelua HV:ssa. Johansson varattiin NHL:n varaustilaisuudessa 2002 Colorado Avalancheen, joka sai miehen oikeudet koko tilaisuuden 28:ntena varauksena. Hän siirtyi Pohjois-Amerikkaan kaudeksi 2002–2003. Johansson pelasi kaksi kautta juniorisarja WHL:n Kamloops Blazersissa. Johanssonin pelaajaoikeudet siirtyivät Coloradolta Washingtonille, kun hän pelasi vielä Kamloopsissa. Colorado hankki Washingtonilta hyökkääjä Steve Konowalchukin lokakuussa 2003 vaihdossa Bates Battagliaan ja Johanssoniin. Kesällä 2004 Johansson teki kolmivuotisen tulokassopimuksen Washingtonin kanssa. Johansson pelasi kolme kautta Washingtonin organisaatiossa. Hän pelasi pääasiassa AHL:ssa Portland Piratesissa ja Hershey Bearsissa. Lisäksi Johansson pelasi muutaman ottelun ECHL:n South Carolina Stingraysissä. Yhden NHL-ottelun Johansson pelasi Washingtonissa kaudella 2005–2006. Saman kauden aikana hän voitti Hersheyssä AHL:n mestaruuden, Calder Cupin. Loppukaudesta 2006–2007 Johansson siirtyi AHL-joukkue Grand Rapids Griffinsiin. Johansson palasi Ruotsiin kaudeksi 2007–2008, kun hän teki sopimuksen HV71:n kanssa. Keväällä 2008 Johansson oli voittamassa HV71:n kanssa Ruotsin-mestaruutta. Lopulta hän pelasi HV71:ssa kaksi kautta, muttei saanut enää uutta sopimustarjousta kauden 2008–2009 jälkeen. Johansson sai kauden aikana vain vähän peliaikaa ja teki kuusi pistettä 50 ottelussa. Kesällä 2009 hän siirtyi Allsvenskanissa pelaavaan Västeråsiin. Johansson on pelannut Ruotsin joukkueessa alle 18-vuotiaiden MM- kisoissa vuonna 2002. == Tilastot == === Seurajoukkueet === 2001–02 HV71 Elitserien 5 0 0 0 0 2 0 0 0 0 2002–03 Kamloops Blazers WHL 26 10 25 35 8 6 1 2 3 4 2003–04 Kamloops Blazers WHL 72 18 19 37 70 5 2 2 4 4 2004–05 Portland Pirates AHL 50 3 6 9 8 – – – – – 2004–05 South Carolina Stingrays ECHL 5 4 2 6 10 – – – – – 2005–06 Hershey Bears AHL 37 5 5 10 24 2 1 0 1 4 2005–06 South Carolina Stingrays ECHL 5 5 3 8 2 – – – – – 2005–06 Washington Capitals NHL 1 0 0 0 2 – – – – – 2006–07 Hershey Bears AHL 44 5 19 24 48 – – – – – 2006–07 Grand Rapids Griffins AHL 12 3 2 5 10 – – – – – 2007–08 HV71 Elitserien 47 4 1 5 12 17 1 0 1 0 2008–09 HV71 Elitserien 50 2 4 6 18 9 0 0 0 0 Elitserien yhteensä 102 6 5 11 30 28 1 0 1 0 AHL yhteensä 143 16 32 48 90 2 1 0 1 4 NHL yhteensä 1 0 0 0 2 – – – – – === Maajoukkueet === Vuosi Joukkue Kilpailu Ottelut Maalit Syötöt Pisteet Rangaistusminuutit 2002 Ruotsi U-18 MM-kisat 8 5 1 6 18 Yhteensä Yhteensä Yhteensä 8 5 1 6 18 == Lähteet == Luokka:Ruotsalaiset jääkiekkoilijat Luokka:Colorado Avalanchen varaamat pelaajat Luokka:Vuonna 1984 syntyneet Luokka:Elävät henkilöt
Real Talk

__NOTOC__ Real Talk on rap-artisti Fabolouksen kolmas studioalbumi, joka julkaistiin 9. marraskuuta 2004. == Taustatietoa == Albumi debytoi Yhdysvalloissa Billboard 200 -listan kuudennella sijalla, ja sitä myytiin 179 000 kappaletta. 13\. joulukuuta 2004 albumi myi kultaa, kun sitä oli myyty 550 000 kappaletta. == Kappaleet == # Kappale Sanoittaja(t) Tuottaja(t) Vierailija(t) Aika 1 Exodus Black Ice 1:25 2 Don’t Stop Won’t Stop J. Jackson, J. Alexander JV 3:37 3 Real Talk (123) J. Jackson, D. Murchinson, T. Lovelace Hotrunner 4:26 4 Gangsta J. Jackson, K. Khaled DJ Khaled 3:42 5 Tit 4 Tat J. Jackson, P. Williams The Neptunes Pharrell 4:38 6 Baby J. Jackson, D. Thornton Flame Throwers Mike Shorey 4:55 7 Girls J. Jackson, S. Barnes, J.C. Olivier Trackmasters 3:41 8 Church J. Jackson, G. Harmon, K. Wilkins, C. Murphy Gerard Harmon, Keith Wilkins Charlie Murphy 4:55 9 Can You Hear Me J. Jackson, J. Rotem, J. Lopez J. R. Rotem 4:57 10 Do the Damn Thang J. Jackson, J. Jenkins, S. Slater Reefa Young Jeezy 4:23 11 Holla at Somebody Real J. Jackson, J. Jenkins, S. Slater Reefa Lil’ Mo 3:47 12 It’s Alright J. Jackson, J. Smith Just Blaze Sean Paul 3:45 13 Breathe J. Jackson, J. Smith Just Blaze 4:28 14 Young & Sexy J. Jackson, P. Williams The Neptunes Mike Shorey & Pharrell 4:18 15 Round and Round J. Jackson, S. Storch Scott Storch 3:40 16 In My Hood J. Jackson, H. Campbell, T. Crawford, P. Pitts Dangerous 5:19 17 Ghetto J. Jackson, S. Storch Scott Storch Thara 4:16 18 Po Po J. Jackson, K. Pratt, P. Cain, J. Rotem J. R. Rotem Nate Dogg & Paul Cain 4:39 == Arvostelut == * Allmusic: Allmusic review * Rolling Stone: Rolling Stone: Album review == Listasijoitukset == Lista (2004) Sija Dutch Top 100 Album ChartFabolous - Real Talk - Music αCharts. Accessed August 15, 2008. 66 French Albums Chart 119 UK Albums Chart 66 U.S. Billboard 200The Billboard 200 - Real Talk - Fabolous Billboard. Accessed August 15, 2008. 6 U.S. Billboard Top R&B;/Hip-Hop AlbumsTop R&B;/Hip-Hop Albums - Real Talk - Fabolous Billboard. Accessed August 15, 2008. 2 == Lähteet == Luokka:Fabolouksen albumit Luokka:Vuoden 2004 albumit
From Nothin’ to Somethin’

__NOTOC__ From Nothin’ to Somethin’ on rap-artisti Fabolouksen neljäs studioalbumi. Albumi julkaistiin Britanniassa 11. kesäkuuta 2007 ja Yhdysvalloissa päivää myöhemmin. == Taustatietoa == Albumi sijoittui ilmestymisviikollaan Billboard 200 -listan kakkossijalle ja Top R&B;/Hip-Hop Albums -listan ykköspaikalle. Albumia myytiin ensimmäisellä viikolla ilmestymisestään 159 000 kappaletta ja nyt albumia on myyty maailmanlaajuisesti 542 000 kappaletta. Albumi on myynyt myös kultaa. == Kappaleet == # Kappale Tuottaja(t) Vierailija(t) Aika 1 From Nothin’ to Somethin’ Intro Reefa 2:54 2 Yep, I’m Back Freebass 4:27 3 Change Up Akon Akon 4:26 4 Make Me Better Timbaland Ne-Yo 4:12 5 Baby Don’t Go Jermaine Dupri T-Pain 3:36 6 Return of the Hustle Just Blaze Swizz Beatz 4:17 7 Gangsta Don’t Play Reefa Junior Reid 4:23 8 Real Playa Like Polow da Don Lloyd 4:07 9 First Time Big Tank Rihanna 3:53 10 Diamonds Steve Morales & Raymond "Sarom" Diaz Young Jeezy 4:16 11 Brooklyn Versatile Jay-Z & Uncle Murda 3:56 12 I’m the Man Reefa Red Cafe 3:28 13 Joke’s on You Don Cannon Pusha-T 4:31 14 What Should I Do Amadeus Lil' Mo 4:26 15 This Is Family (Piiloraita) Nova Paul Cain, Freck Billionaire, Red Cafe, Joe Budden & Ransom 6:53 16 Supa(iTunes bonuskappale) DJ Clue & Kanye West 3:16 17 I Shine You Shine(iTunes bonuskappale) Versatile Makeba 4:03 18 Chirp Back(iTunes bonuskappale) Shamtrax Bleu Davinci 4:12 == Arvostelut == * About.com: About.com: Album review * Allmusic: Allmusic review * Entertainment Weekly: B+Entertainment Weekly: Album review == Listasijoitukset == Lista (2008) Sija U.S. Billboard 200The Billboard 200 - From Nothin' To Somethin' - Fabolous Billboard. Accessed September 21, 2008. 2 U.S. Billboard Top R&B;/Hip-Hop AlbumsTop Rap Albums - From Nothin' To Somethin' - Fabolous Billboard. Accessed September 21, 2008. 1 U.S. Billboard Top Rap Albums Billboard. Accessed March 29, 2009. 1 Swiss Album ChartFabolous - From Nothin' To Somethin' - Music Charts αCharts. Accessed September 21, 2008. 55 == Lähteet == Luokka:Fabolouksen albumit Luokka:Vuoden 2007 albumit Luokka:Timbalandin tuottamat albumit
Buren (täsmennyssivu)

Buren voi tarkoittaa seuraavia: * Buren, kaupunki Alankomaissa * Daniel Buren (s. 1938), ranskalainen kuvanveistäjä * Hannah Van Buren (1783−1819), Martin Van Burenin puoliso 1807−1819 * Martin Van Buren (1782−1862), Yhdysvaltain presidentti 1837–1841 * Steve Van Buren (1920−2012), yhdysvaltalainen amerikkalaisen jalkapallon pelaaja * Van Buren, Fallout 3-toimintaroolipelin salanimi.
Loso’s Way

Loso’s Way on rap-artisti Fabolouksen viides studioalbumi, joka julkaistiin 28. heinäkuuta 2009. Se sijoittui ilmestymisviikollaan Billboard 200 -listan ykköspaikalle 99 000 kappaleen viikkomyynnillään. == Kappaleet == Suluissa kappaleen tuottaja. # # # # # # # # # # # # # # # # # # ===Japanin bonuskappaleet=== # * # == Arvostelut == * Metacritic: 66/100Metacritic: Loso’s Way by Fabolous * Allmusic: Allmusic review * Entertainment Weekly: B+Entertainment Weekly: Album review * Rolling Stone: Rolling Stone: Album review == Listasijoitukset == Lista (2009) Sija Canadian Albums Chart 26 U.S. Billboard 200 1 U.S. Billboard Top R&B;/Hip-Hop Albums 1 U.S. Billboard Top Rap Albums 1 U.S. Billboard Top Soundtracks 1 ==Lähteet== Luokka:Fabolouksen albumit Luokka:Vuoden 2009 albumit
Vuorentaustan koulu

Vuorentaustan koulu on Ylöjärven Vuorentaustassa sijaitseva noin 500 oppilaan koulu, jossa on luokat 1–9. Koulu toimii kahdessa toimipisteessä. Välimäenkujan koulutalossa on luokat 1–6 ja Tornitien koulutalossa luokat 7–9. Koulun rehtorina toimii Mari Toivonen ja apulaisrehtorina Kaisa Mikkonen. Vuonna 2021 koulussa oli noin 500 oppilasta. Vuorentaustan koulu perustettiin vuonna 1965, ja vuonna 2015 se juhli 50-vuotissyntymäpäiviään. Vuonna 2017 Soppeenharjun koulu ja Vuorentaustan koulu yhdistettiin uudeksi Vuorentaustan kouluksi. Kouluun perustettiin ensimmäinen musiikkiluokka vuonna 2011. Välimäenkujan koulutalossa on kaksi kerrosta ja yksikerroksinen siipirakennus. Koulu on rakennettu punaisesta tiilestä. Koulua remontoitiin kesällä 2009, ja remontti jatkui kesällä 2010. == Lähteet == Luokka:Ylöjärven peruskoulut Luokka:Vuorentausta
Black Sun Aeon

Black Sun Aeon oli Before the Dawnin solistin, Tuomas Saukkosen sooloprojekti. Tammikuussa 2013 Nuclear Blast tiedotti Saukkosen lopettaneen Black Sun Aeonin sekä muut projektinsa Before the Dawnin, Dawn of Solacen ja RoutaSielun sekä perustaneen uuden Wolfheart-nimisen yhtyeen. == Jäsenet == === Studio === * Tuomas Saukkonen – örinälaulu, kitara, basso, koskettimet, rummut * Mikko Heikkilä – laulu * Janica Lönn – laulu === Live === * Janica Lönn – laulu * Mikko Heikkilä – laulu, kitara * Pyry Hanski – kitara * Tuomas Saukkonen – murinalaulu, rummut == Diskografia == ;Studioalbumit * http://www.blacksunaeon.com/discography/ * * == Lähteet == == Aiheesta muualla == * Yhtyeen viralliset sivut * Black Sun Aeon @ Myspace Luokka:Suomalaiset death metal -yhtyeet Luokka:Suomalaiset doom metal -yhtyeet
Dawn of Solace

Dawn of Solace on Before the Dawnin solistin, Tuomas Saukkosen sooloprojekti. Tammikuussa 2013 Nuclear Blast tiedotti Saukkosen lopettaneen Dawn of Solacen sekä muut projektinsa Before the Dawnin, Black Sun Aeonin ja RoutaSielun uuden Wolfheart-yhtyeen tieltä. == Jäsenet == * Tuomas Saukkonen – murinalaulu, kitara, basso, koskettimet, rummut * Lars Eikind – laulu * Jukka Salovaara – taustalaulu == Diskografia == === Studioalbumit === * * * * Affliction Vortex (2025) === EP-levyt === * == Lähteet == == Aiheesta muualla == * * Luokka:Suomalaiset goottimetallin yhtyeet Luokka:Suomalaiset doom metal -yhtyeet
Egoeimi

Egoeimi on kristillistä pop- ja rockmusiikkia soittava yhtye Kuopiosta ja Jyväskylästä. Yhtye perustettiin keväällä 1998 ja sen ensimmäinen keikka oli kesällä 1998. Keväällä 1999 yhtye saavutti SM-gospelin hopeasijoituksen. Egoeimin ensimmäinen levy Minä olen ilmestyi vuonna 2000. Yhtye on soittanut muun muassa Maata näkyvissä -festareilla, Ristirockissa, Vappugospelissa, Nuorten kesä -tapahtumassa sekä Oulugospelissa. ==Jäsenet== * Jyrki: laulu * Juuso: kitara, taustalaulu * Jarkko: kitara * Otto: basso, taustalaulu * Timo: rummut ==Diskografia== ===Egoeimi EP=== *Ilmestynyt: 1999 *Äänitys ja miksaus: Arttu Sarvanne, Studio Watercastlessa Jyväskylässä. 1\. Luulo 2\. Rauhaa ja Rakkautta 3\. Jeesus Tulee 4\. Matkalla ===Minä olen=== *Ilmestynyt: 11/2000 *Tuottaja: Olli Helenius *Äänitys ja miksaus: Mikko Oinonen, Seawolf- ja Prisma-studioilla Helsingissä. # Nosta Kädet # Et kestä todellisuutta # Autuas # Silmin uusin # Hiljainen rukous # Tahdon tehdä tahtos # En oo sun orja # (orja) # Älkää huolehtiko # Maailma menee # Minä tahtoisin # Minne meet ===Marionetti=== *Ilmestynyt: 3/2002 *Tuottaja: Olli Helenius *Äänitys ja miksaus: Aku Lundström, AL-Sound studiolla Helsingissä 2002 # Kulje # Trendi # Marionetti # Taivaaseen # Yöhön taas # Tässä elämäni # Kädet kantaa # Ilta # Valo # Tunnen jotain uutta # Uutta voimaa ===Ääreton=== *Ilmestynyt: 11/2004 *Tuottaja: Olli Helenius *Äänitys: Juha Jäntti (Seawolf studios) ja Jani Toom (Studio Playroom) *Miksaus: Jani Toom ja Olli Helenius *Masterointi: Aku Lundström # Viesti # Uneton # Antaudun # Salaisuus # Muutos # Niitä sanoja # Ääretön # Tule # Rakkautesi kantaa # Yhdessä # Viimeinen === Lainaa CDS === *Ilmestynyt: 11/2007 *Tuottaja: Jarno Hämäläinen, Egoeimi *Äänitys: Jarno Hämäläinen *Miksaus: Heikki Nieminen, Cozmonaut Studio *Masterointi: Svante Forsbäck, Chartmakers # Lainaa # Luonani Oo === Yliluonnollinen === *Ilmestynyt 11/2009 *Tuottaja: Jarno Hämäläinen/Egoeimi *Äänitys: Jarno Hämäläinen/Egostudios *Miksaus: Jarno Hämäläinen/Heikki Nieminen == Lähteet == * http://www.egoeimi.net ==Aiheesta muualla== * Yhtyeen kotisivut * * Luokka:Suomalaiset pop rock -yhtyeet Luokka:Suomalaiset kristilliset yhtyeet
Flutina

Flutina on diatoninen näppäinharmonikka. Se on harmonikan ensimmäisiä edeltäjiä. Soittimessa ei ole bassonäppäimiä, vaan vasemmalla kädellä liikutellaan vain palkeita. Näppäimistön edessä on keinuvipu, "bascule d'harmonie". Kun vipu aktivoidaan peukalolla, avautuu venttiili, joka on ikään kuin yksinkertainen toonika/dominanttipilli. thumb|200px|left|Flutinalehdyköitä. Sisäiseltä rakenteeltaan ja siten myös ääneltään flutina muistuttaa englantilaista Charles Wheatstonen concertinaa. Flutina on yksi versio ranskalaisista soittimista, joilla oli sellaisia nimiä kuin accordéon diatonique, accordéon mélodique, clavier (näppäin) mélodique, tai peräti accordéon romantique. Siinä venttiilit aukeavat sisäpuolelle, näppäinten yläpuolelle, ja ilma tulee ulos kapeasta aukosta, joka on esiinpistävän näppäimistön takana. Sen katsotaan antavan lehdyköille huilumaisemman äänen. Ei ole tiedossa, käyttivätkö ranskalaiset nimitystä flutina. Tunnetuimpia valmistajia oli pariisilainen Busson. == Katso myös == * Bandoneón ==Aiheesta muualla== *Kuvia vuoteen 1858 ajoitetusta harmonikasta ja oppikirja *Historiaa *Kuva vanhasta ranskalaisesta harmonikasta, Fourneaux 1835 *Kuva vanhasta ranskalaisesta harmonikasta, Reisner 1840 Luokka:Harmonikka
Kaupunkiviljely

Kaupunkiviljely tarkoittaa ruoan kasvattamista kaupungeissa. Sitä on mahdollista harjoittaa pihoilla, parvekkeilla, sisätiloissa ja katoilla. Kansalaistottelemattomuuden puolelle menevää osaa kaupunkiviljelyä kutsutaan sissiviljelyksi. Myös siirtolapuutarhapalsta tai vuokrapalsta kuuluvat kaupunkiviljelyn piiriin. Kaupunkiviljely on viime aikoina saanut innoitusta mm. ilmastonmuutoksen torjunnasta, sillä se on ekologista, kun ruokaa ei tarvitse tuoda kaukaa. Kaupunkiviljelyä harjoittaa maailmanlaajuisesti noin 800 miljoonaa ihmistä. Kaupunkiviljelyn pidemmälle viety muoto on kaupunkimaatalous, johon liittyvät myös eläinten kasvatus ja metsätalous kaupunkiolosuhteissahttp://kaupunkiviljely.fi. Ympärivuotista kaupunkiviljelyä voi harjoittaa sisätiloissa. Sisätiloissa kasvatustekniikoina voidaan käyttää kasvihuoneissakin hyödynnettyä vesiviljelyä. Sisätiloissa tarvitaan myös kasvivalaisimia, kun satoa halutaan tuottaa ympärivuotisesti. ==Lähteet== == Aiheesta muualla== * http://kaupunkiviljely.fi *Yle Elävä arkisto: Kaupunkiviljely toi puutarhat pihoille ja parvekkeille * Kalpala, Mona: Luonnonmukainen kaupunkipuutarha. Helsinki: Metsäkustannus, 2018. * Luokka:Seulonnan keskeiset artikkelit
Polk

Polk on seuraavien henkilöiden sukunimi: * Brandon Polk, yhdysvaltalainen koripalloilija * James Knox Polk, Yhdysvaltojen presidentti 1845-1849 * Leonidas Polk, Etelävaltioiden kenraali Yhdysvaltojen sisällissodassa * Sarah Childress Polk, presidentti James Knox Polkin puoliso Luokka:Sukunimet
Janne Vilkuna

Janne Tapio Vilkuna (s. 8. elokuuta 1954 Helsinki) on Jyväskylän yliopiston museologian professori ja Jyväskylän yliopiston museon johtaja. Hän on myös toiminut useissa museoalan luottamustoimissa ja asiantuntijatehtävissä sekä kirjoittanut lukuisia julkaisuja arkeologian, kansatieteen, Suomen historian, taidehistorian ja museologian alalta. Vilkuna on Suomen ensimmäinen museologian professori. Vilkuna on sotilasarvoltaan majuri. Vuonna 2000 Vilkuna osallistui seurueeseen, joka matkasi soutamalla Jyväskylästä Viron Tarttoon. == Ura == Vilkuna valmistui filosofian kandidaatiksi Helsingin yliopistosta vuonna 1979 pääaineenaan arkeologia. Hän työskenteli Keski-Suomen museossa eri tehtävissä vuosina 1980–1989. Vilkuna siirtyi Jyväskylän yliopiston palvelukseen vuonna 1989, kun hänet nimitettiin vasta perustettuun museologian yliassistentin virkaan. Hän väitteli filosofian tohtoriksi vuonna 1992. Vuonna 1993 hänet nimitettiin Jyväskylän yliopiston museon johtajaksi. Ylisassistentin virka muuttui määräaikaiseksi apulaisprofessuuriksi 1997, määräaikaiseksi professuuriksi 1998 ja edelleen vakinaiseksi professuuriksi 1999. Vilkunasta tuli Suomen ensimmäinen museologian professori. Vilkunan merkittävimpiä julkaisuja on 75 vuotta museoiden hyväksi – Suomen museoliitto 1923–1998 (1998). == Sukutausta == Janne Vilkuna on edesmenneen akateemikko, kansatieteilijä, kielitieteilijä ja historiantutkija Kustaa Vilkunan pojanpoika ja historiantutkija Kustaa H. J. Vilkunan veli. ==Lähteet== Luokka:Jyväskylän yliopiston professorit Luokka:Suomalaiset historioitsijat Luokka:Suomalaiset museonjohtajat Luokka:Vuonna 1954 syntyneet Luokka:Elävät henkilöt Luokka:Suomalaiset professorit
Azubuike Oliseh

Azubuike Oliseh (18. marraskuuta 1978) on entinen nigerialainen jalkapalloilija. Hän oli pelipaikaltaan puolustaja. Oliseh pelasi urallaan mm. Suomessa FC Jokereissa. Myös Azubuiken veljet Sunday, Egutu ja Churchill ovat vaikuttaneet jalkapallossa pelaajina tai valmentajina. Luokka:Nigerialaiset jalkapalloilijat Luokka:Vuonna 1978 syntyneet Luokka:Elävät henkilöt
Pierce

Pierce on muun muassa seuraavien henkilöiden sukunimi: * Billy Pierce (1927–2015), yhdysvaltalainen baseballin pelaaja * Charles E. Pierce (1920–1999), yhdysvaltalainen murhaaja * David Hyde Pierce (s. 1959), yhdysvaltalainen näyttelijä * Franklin Pierce (1804–1869), Yhdysvaltojen presidentti 1853–1857 * Jack Pierce (s. 1962), yhdysvaltalainen pika- aitajuoksija * Jane Pierce (1806–1863), Yhdysvaltain presidentti Franklin Piercen puoliso * Mary Pierce (s. 1975), kanadalainen tennispelaaja * Paul Pierce (s. 1977), yhdysvaltalainen koripalloilija * Ricky Pierce (s. 1986), yhdysvaltalainen koripalloilija * Wendell Pierce (s. 1966), yhdysvaltalainen näyttelijä * William Luther Pierce (1933–2002), yhdysvaltalainen uusnatsi ja kirjailija. == Kuvitteellisia henkilöitä == * Brittany Pierce, televisiosarjassa Glee * Hattie Mae Pierce, elokuvassa Hamekyttä * Katherine Pierce, vampyyri televisiosarjassa Vampyyripäiväkirjat * Mildred Pierce, James M. Cainin romaanin ja siihen perustuvan elokuvan Mildred Pierce - amerikkalainen nainen päähenkilö
Buchanan

Buchanan voi olla henkilö- tai paikannimi. == Henkilöitä == * Glenn Buchanan (s. 1962), australialainen perhosuimari * Jack Buchanan (1891–1957), skotlantilaissyntyinen näyttelijä * James Buchanan (1791–1868), Yhdysvaltojen presidentti 1857–1861 * James M. Buchanan (1919–2013), yhdysvaltalainen taloustieteilijä, Nobelin taloustieteen palkinnon saaja * Kadeisha Buchanan (s. 1995), kanadalainen jalkapalloilija * Keisha Buchanan (s. 1984), brittiläisen Sugababes-trion entinen jäsen * Pat Buchanan (s. 1938), yhdysvaltalainen poliitikko, kirjailija, kolumnisti ja televisiokommentaattori * Richard Buchanan (1912–2003), brittiläinen työväenpuolueen poliitikko * Roy Buchanan (1939–1988), yhdysvaltalainen kitaristi * Tanner Buchanan (s. 1998), yhdysvaltalainen näyttelijä == Paikkakuntia == * Buchanan, kaupunki Liberiassa * Buchanan, kunta Kanadassa * Buchanan, kaupunki Yhdysvaltojen Georgiassa * Buchanan, kaupunki Yhdysvaltojen Michiganissa * Buchanan, kylä Yhdysvaltojen New Yorkissa * Buchanan, pikkukaupunki Yhdysvaltojen Pohjois-Dakotassa * Buchanan, kaupunki Yhdysvaltojen Virginiassa * Buchanan, kaupunki Yhdysvaltojen Wisconsinissa * Buchananin piirikunta, piirikunta Yhdysvaltojen Virginiassa
HMS Southampton (1912)

HMS Southampton oli Britannian kuninkaallisen laivaston Chatham-luokan kevyt risteilijä, joka palveli ensimmäisessä maailmansodassa. == Valmistus == Alus tilattiin osana vuoden 1911 laivasto-ohjelmaa John Brown and Companyltä Clydebankistä, missä köli laskettiin 6. huhtikuuta 1911. Alus laskettiin vesille 16. toukokuuta 1912 ja valmistui saman vuoden lopulla marraskuussa.Gardiner, Robert 1906-1921 s. 53 == Palvelus == Palvelukseen otettaessa alus liitettiin 1. taistelulaivueeseen. Se oli heinäkuusta alkaen 1. kevyt risteilijälaivuetta komentavan kommodorin lippulaivana, missä tehtävässä se oli vuoteen 1915. Alus vieraili kesäkuussa 1914 Kielissä.Gardiner, Robert 1906-1921 s. 54 Ensimmäisen maailmansodan alettua alus osallistui sodan ensimmäisiin meritaisteluihin Helgolandissa sekä Doggerin matalikolla. Alus johti 2. kevyt risteilijälaivuetta helmikuusta 1915 alkaen vuoteen 1917, jona aikana se osallistui Skagerrakin taisteluun. Taistelun aikana Southampton upotti Saksan keisarikunnan laivaston torpedoveneen SMS S35 sekä risteilijä SMS Frauenlobin. Alus itse kärsi pahoja vaurioita yöllisessä taistelussa. Vuonna 1917 alus siirrettiin 8. kevyt risteilijälaivueeseen, josta se siirrettiin 1919 edelleen lippulaivaksi Etelä- Amerikan asemalle 1919-1920 sijoitettuun 7. kevyt risteilijälaivueeseen. Alus oli 1920-1921 modernisoitava Kapkaupungissa, mistä palattuaan se siirrettiin Itä-Intian laivastoaseman 4. kevyt risteilijälaivueeseen. Alus poistettiin palveluksesta elokuussa 1924 ja siirrettiin Noren reserviin. Alus sijoitettiin elokuussa 1925 poistolistalle ja myytiin romutettavaksi 13. heinäkuuta 1926 Wardille Pembrokeen. ==Lähteet== * * === Viitteet === ==Aiheesta muualla== *A North Sea diary, 1914-1918 / Commander Stephen King-Hall (päiväkirja kertoo mm. palveluksesta HMS Southamptonilla ja Skagerrakin taistelusta) Luokka:Kuninkaallisen laivaston Town-luokan risteilijät (1910) Luokka:John Brownin valmistamat alukset Luokka:Yhdistyneen kuningaskunnan ensimmäisen maailmansodan risteilijät
Fragments of Unbecoming

Fragments of Unbecoming on saksalainen melodista death metallia soittava yhtye. == Jäsenet == * Sam Anetzberger − laulu (2004–) * Stefan Weimar − kitara (2000−) * Sascha Ehrich − kitara (2000−) * Christopher Körtgen – basso (2009–) * Ingo Maier − rummut (2000−) === Entiset jäsenet === * Wolfram Schellenberg − basso (2000–2009) == Diskografia == === Albumit === * Skywards - A Sylphe’s Ascension (2004) * Sterling Black Icon – Chapter III – Black But Shining (2006) * Everhaunting Past – Chapter IV – A Splendid Retrospection (2009) * The Art of Coming Apart (2012) * Perdition Portal (2018) === EP:t === * Bloodred Tales – Chapter I – The Crimson Season (2002) == Aiheesta muualla == * Yhtyeen viralliset sivut * Fragments Of unbecoming @ Myspace Luokka:Saksalaiset death metal -yhtyeet